section_heading: Radnja
paragraph_text: U mrtvačnici, Tony i Barbara sređuju pogreb, na što Janice prigovori kako želi sprovod sa svim ukrasima. Tony joj kaže kako ne želi nikakva "kalifornijska sranja", samo jednostavnu službu i nakon toga primanje. (Livia je, međutim, izjavila kako želi sprovod bez ikakvih službi ili komemoracija.) Sljedeće se večeri svi spremaju za bdijenje, uključujući Christophera, Adrianu i Furia (koji se nafiksaju kokainom i marihuanom), Silvia, koji je ljut jer propušta američki nogomet, i Raya Curta, koji nosi prisluškivač. Stric Junior pokuša se pomiriti s Carmelom uz polovične rezultate, a ona ga zamoli da se ponaša u skladu s prigodom. Sljedećeg dana na groblju, Livia je pokopana, a Meadow se udalji od Tonyja. Janice kasnije kaže Svetlani kako namjerava živjeti u Livijinoj kući i da bi htjela da joj do vikenda vrati gramofonske ploče, iako je Livia prije svoje smrti te ploče ostavila Svetlani.